Video: Goeie nuus: Kankervegtertjie inspireer musiekvideo | Maroela Media
‘n Skermskoot uit die musiekvideo. Die video volg onderaan die berig.
Jordan en die ander sterre in die musiekvideo is almal dapper kankervegtertjies wat by die Unitas-hospitaal se pediatriese onkologie-eenheid behandel word. Hulle het onlangs by die hospitaal bymekaargekom om ŉ video vir die liedjie Life, deur Jaryd Rusty Smith op te neem.
Volgens Yolandi Pelser, Jordan se ma, moes van die tonele ŉ paar keer oor geskiet word, maar het die kinders hulle goed van hulle taak gekwyt. “Die kinders was regtig baie sterk, en het dit baie geniet,” het sy Dinsdag aan Maroela Media gesê.
Die video beklemtoon ook hoe belangrik bloed, en bloedplaatjie-skenkings aan die kankerlyers is.
“Ek dink nie almal besef hoe hard dié kinders elke dag vir hulle lewens veg nie. As jy nie ‘n skenker is nie, oorweeg dit asseblief om ŉ skenker te word. Jy sal een van hierdie kinders se lewe dalk kan red.”
Pelser het gesê dit gaan deesdae baie goed met Jordan. “Hy is op nuwe medikasie, en sy haartjies begin om mooi terug te groei,” het sy bygevoeg.
Hier volg ŉ lokprent van die video. Die volledige weergawe van die liedjie kan vir slegs R12.99 by http://bananatunes.com/product/jaryd-rusty-smiths-gift-to-children-fighting-cancer/ gekoop word. Alle opbrengste gaan aan die Little Fighters Cancer Trust geskenk word.
Kamerawerk en regie: Joe du Toit en Eugene Koekemoer
Vervaardiger en versorger: Yolandi Pelser
Raadgewende vervaardiger en fotograaf: Kobus Schoeman
Ek sit en huil snot en trane!! Ons almal kan iets by kinders gaan leer.
Ek sit en huil snot en trane!!
Jammer dit is 2 x maar kan nie so lekker sien wat ek doen niel
janine lubbe · 4 jaar gelede
Waar kan ek die video koop en download
Ria Dormehl · 4 jaar gelede
Wat ‘n fantastiese gebaar! Mense is nie bewus van wat jy as buitestaander kan doen om ook ‘n bydrae te lewer nie! Hou so aan!!! Mag julle van krag tot krag gaan en ‘n verskil maak!!! Dankie!!